אביגיל לורי

אביגיל לורי (באנגלית: Abigail Lawrie; נולדה ב-1997) היא שחקנית סקוטית. תפקידה הראשון על המסך היה במיני-סדרה "כיסא פנוי" של ה-BBC, עיבוד לרומן באותו שם מאת ג'יי קיי רולינג.

ביוגרפיה
אביגיל לורי נולדה וגדלה באברדין שבסקוטלנד. היא למדה כילדה במועדון דרמה מקומי. בגיל 14 עברה עם משפחתה ללונדון. שם למדה בבית הספר הרודיין, והתעניינה בתחום הדרמה. במסגרת זו שיחקה במחזות, ובין השאר הופיעה במשך שבועיים בפסטיבל אדינבורו. עוד למדה לורי באוניברסיטה הפתוחה.

ב-2015 לוהקה לורי לתפקיד קריסטל וידון, נערה בשנות העשרה, בעיבוד הטלוויזיוני של הרומן "כיסא פנוי" מאת ג'יי קיי רולינג. באותה שנה הופיעה לורי על הבמות בלונדון בתיאטרון אורנג' טרי, שם שיחקה במחזה "When We Were Women". ב-2017 גילמה את סופי לנקסטר בסרט הטלוויזיה "Murdered for Being Different", המבוסס על מקרה אמיתי של רצח סופי לנקסטר. עוד שיחקה לורי בסרט הקולנוע "האיש עם לב הברזל", ובסדרת הטלוויזיה "Tin Star". בסדרה היא מגלמת את בתו של השריף, שמתאהבת ברוצח אחיה.

פילמוגרפיה

תפקידים בתיאטרון
 2015: "When We Were Women" (תיאטרון אורנג' טרי)
 2017: "This Beautiful Future" (תיאטרון היארד)

קישורים חיצוניים

הערות שוליים

שחקניות קולנוע וטלוויזיה סקוטיות
בריטיות שנולדו ב-1997
בריטים שנולדו ב-1997